Diari Oficial de la Generalitat Valenciana


Sumari del DOGV 9528, del 07-02-2023 (2023/805)

RESOLUCIÓ de 19 de gener de 2023, de la Conselleria d'Hisenda i Model Econòmic, per la qual s'autoritza una transferència de crèdits per un import de 50.000 euros del programa 411.50, Investigació en ciències de la salut, al subprograma 412.22, Assistència sanitària, per a la correcta imputació comptable del projecte financer PF760, «Dotació capital fundacional FOM» (expedient 10.001/23-002).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9528

Data del DOGV
:   07-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/805


Data del document
:   19-01-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de gener de 2023, de la Conselleria d'Hisenda i Model Econòmic, per la qual s'autoritza una transferència de crèdits per un import de 50.000 euros del programa 411.50, Investigació en ciències de la salut, al subprograma 412.22, Assistència sanitària, per a la correcta imputació comptable del projecte financer PF760, «Dotació capital fundacional FOM» (expedient 10.001/23-002). [2023/805]  
  
La Conselleria de Sanitat Universal i Salut Pública està tramitant la constitució de la fundació denominada Fundació d'Oftalmologia Mèdica de la Comunitat Valenciana (FOM). A aquest efecte, en la Llei 9/2022, de 30 de desembre, de pressupostos de la Generalitat per a l'exercici 2023, es preveu el projecte financer PF760, “Dotació capital fundacional FOM”, amb una dotació de 50.000 euros en el capítol 8 del programa 411.50, “Investigació en ciències de la salut”.  
No obstant això, la Conselleria de Sanitat Universal i Salut Pública, vist l'Informe de la Intervenció General de 12 de gener de 2023, proposa una transferència de crèdit passant l'esmentat projecte del programa 411.50, Investigació en ciències de la salut, al subprograma 412.22, Assistència sanitària, ja que aquest recull d'una forma més adequada, en termes pressupostaris i comptables, l'activitat principal de la Fundació, de caràcter assistencial sanitari. Per això, la conselleria proposa aquesta transferència de crèdit per a la seua correcta imputació comptable.  
  
A aquest efecte i en virtut del que es disposa en els articles 21 i 24 de la Llei 9/2022, de pressupostos de la Generalitat per a l'exercici 2023, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 41.25.64.238.12.7 per un import de 50.000 euros, que implica la supressió del projecte financer PF760, «Dotació capital fundacional FOM».  
  
Segon  
Autoritzar un increment de crèdit en l'aplicació pressupostària 22.91.10.892.66.4 per un import de 50.000 euros, que implica la inclusió del projecte financer PF760, «Dotació capital fundacional FOM», amb les mateixes dades descriptives.  
  
València, 19 de gener de 2023.- El sotssecretari (p. d. R de 8.06.22, DOGV 9360): Daniel González Serisola.